Andris Seleckis
Andris Seleckis (dzimis 1947. gada 6. novembrī, miris 2016. gada 20. februārī) bija latviešu kinooperators. 1974. gadā absolvējis Vissavienības valsts kinematogrāfijas institūta Operatoru fakultāti Maskavā. Vairāku kinožurnālu operators, vairāku filmu operators inscenētājs. Sadarbojies ar vairākiem ievērojamiem režisoriem. Saņēmis balvu "Lielais Kristaps", 2014. gadā saņēmis AKKA/LA autortiesību bezgalības balvu par 1991. gada dokumentālo filmu "Septiņas dienas augustā. Notikumu hronika". Andra Selecka vecākais brālis ir režisors un operators Ivars Seleckis, meita — Marta Selecka.